Page:Thrummy cap (2).pdf/14

 14                       Thrummy gade back syne to his bed; And cowardly John was very glad That he his nei'bour saw ance mair, For o' his life he did despair. Wow man, quo' John, whar ha'e you been? Come tell me a' fat ye ha'e seen! Na, bide, says Thrummy, till day light, An' syne I'll tell you hale and right. Sae baith lay still and took a nap, Until the ninth hour it did chap. Thrummy syne raise--put on his claes, And to the chamber quick he gaes, Taks out the stane into the wa', And soon he found the leathern ba'; Took out the right, replac'd the stane, Ere John did ken war he had been. Then baith came stapping down the stair; The morning now was calm and fair, Weel says the laird my trusty frien', Hae ye ought in your chamber seen? Quoth Thrummy, Sir I naething saw That did me ony ill ava-- Weel quoth the laird ye now may gang, Ye ken the days nae very lang; In the meantime it's calm and clear, Ye lose your time in biding here Quoth Thrummy Sir mind what I tell, I've mair right here than you yoursel; Sae till I like I here sall bide: The laird at this began to chide;